Sagene Idrettsforening

Sagene Idrettsforening (stiftet 9. juli 1921) er et norsk idrettslag fra Sagene i Oslo. Klubben driver med bandy, fotball, innebandy, landhockey, sykling, bryting, rugby og tennis. Sagene ble norgesmester i bandy i 1958 og 1966 og norgesmester i bandy for damer i 2005. Klubben har, blant annet med brødrene Thorleif og Ørnulf Andresen, vunnet en rekke NM i sykkel. 

Sagene IF fikk sin første kongepokal i 2018 da Sagene IF Rugby vant NM i sjumannsrugby for kvinner 17. august 2018.

 Historie 
Sagene IF ble stiftet som Sagene Ballklubb av Bjarne Thoresen, Ingvald Johnsen, Trygve Nikolaisen og Sverre Nikolaisen som alle ønsket å starte et fotballag i nærmiljøet. Etter at friidrett og boksing ble inkludert som aktiviteter, ble navnet i 1927 endret til det nåværende Sagene Idrettsforening. Klubben var opprinnelig medlem av Arbeidernes Idrettsforbund og ble medlem av det nye nasjonale idrettsforbundet da A.I.F. fusjonerte med Landsforbundet for idrett i 1940.

 KG Young Boys 
KG Young Boys var en norsk innebandyklubb med utspring på Kristelig Gymnasium (KG) i Oslo. Klubben er en forløper til innebandyavdelingen i Sagene IF. Klubben ble stiftet i sesongen 1990/91 og besto i utgangspunktet av elever fra KG. Klubbens offisielle navn var KGYB etter at Norges Idrettsforbund ikke godkjente navnet KG Young Boys fordi det ikke var kjønnsnøytralt. Klubben hadde damelaget KG Young Girls.

Klubben var en av de første innebandyklubbene i Oslo og i Norge. I startfasen var det ikke noe organisert seriespill i innebandy. Klubben spilte derfor en stort sett treningskamper mot lag i området, blant annet Handelskameratene (fra Handelsgym) og Romsås IBK. Disse kampene ble spilt i gymsaler da ingen av klubbene hadde tilgang til kommunale haller. Klubben deltok også i en rekke uoffisielle turneringer, inkludert det uoffisielle NM i 1991.

Klubbens siste sesong var sesongen 1991/92 der de deltok i seriespill for første gang og de vant 2.divisjon i Oslo. Dermed rykket KGYB opp til 1.divisjon. Underveis denne sesongen ble det også rekruttert noen spillere fra bandylaget til Sagene IF.

Da flertallet av spillerne var russ i 1992 ble klubben slått sammen med Grefsen IBK og sammen byttet de navn til Sagene IBK, da flere av spillerne i begge klubbene var aktive i både fotball og bandy i Sagene IF. Etter en liten periode som Sagene IBK gikk klubben inn i Sagene IF.

Klubbens drakter var hvite med grønn/hvit shorts.

 Sagene IF Innebandy 
Sagene IF Innebandy spiller med lag i Eliteserien i innebandy for kvinner og i 2. divisjon menn i Oslo og Akershus Bandyregion. 

 Eliteserien for kvinner 

 Sagene IF Fotball 

I fotballsesongen 2018 har Sagene IF Fotball ett lag i 5. divisjon avdeling 2, ett lag i 8. divisjon og ett lag i 9. divisjon.
Trenere for sesongen 2018 er Nima Mohammadbacki på Sagene-A, Fredrik Hermansen og Fredrik Svendsen på Sagene B. Sagene A rykket opp til 4. divisjon og vant kretsmesterskapet. 

I fotballsesongen 2019, endte Sagene A på 3. plass i 4 div og vant Obos Cup. Laget kvalifiserte seg til NM i 2020. Trener teamet på Sagene A var Nima Mohammadbacki som hovedtrener, Håvard Fossum som hjelper og Emil Næss som keepertrener. 

 Tabell 

 Sagene IF Rugby 

I 1964 ble Oslo Rugby Klubb stiftet av briter bosatt i Oslo og nordmenn som hadde lært seg sporten. 

 Referanser 

Eksterne lenker


Kategori:Idrettslag i Oslo
Kategori:Idrettslag etablert i 1921
Kategori:Fotballag i Oslo
Kategori:Fotballag etablert i 1921
Kategori:Bandyklubber i Norge
Kategori:Innebandyklubber i Norge
Kategori:Sykkellag i Norge
Kategori:Landeveissykling
Sagene IF Rugby
Kategori:Kongepokalvinnere
Kategori:Sagene
Kategori:Sport i bydel Sagene